Downloaded from YTS.MX
Official YIFY movies site: YTS.MX
Μια ζώνη πυρός που σχηματίστηκε από ενεργά ηφαίστεια
που μπλέκονται με τα σύννεφα.
Μια πυκνή και πλούσια βλάστηση που ντύνει με πράσινο
απέραντα ορεινά τοπία.
Μια χώρα που χαίρει μιας από τις σπουδαιότερες ιστορίες
όλης της αμερικανικής ηπείρου.
Για πάνω από χιλιάδες χρόνια,
αυτά τα μέρη γνώρισαν την ακμή ενός σπουδαίου πολιτισμού
που ξεχώρισε για την κοινωνικοπολιτιστική του εξέλιξη.
Ένας πολιτισμός που ανέπτυξε
ένα από τα λίγα περίπλοκα συστήματα γραφής σε όλη την Αμερική
κατά την προκολομβιανή εποχή.
Ένας πολιτισμός που ήταν αυθεντία στην αστρονομία και τα μαθηματικά
με απόλυτη ακρίβεια.
Eπίσης, σημείωσε μεγάλη πρόοδο στα έργα τέχνης,
την αρχιτεκτονική και την οικονομία του.
Μια γη με εκτεταμένους φυσικούς πόρους,
μεγάλους ανέγγιχτους καταρράχτες που διασχίζουν τα βουνά
και τροφοδοτούν τα ποτάμια που συντηρούν γόνιμες εκτάσεις.
Μια χώρα με ποικιλομορφία που προέρχεται από την ένωση δύο κόσμων,
οι οποίοι, πεντακόσια χρόνια πριν,
συγκρούστηκαν σε αυτό το μέρος του κόσμου.
Αυτά είναι τα εδάφη
της καρδιάς του κόσμου των Μάγια.
Η Γουατεμάλα διαθέτει μια ποικιλία χλωρίδας,
κλίματος, γλωσσών,
τροφίμων και πανίδας.
Βασικός θησαυρός της χώρας είναι η επιμειξία των ανθρώπων της
και οι ιστορίες που κουβαλάει ο καθένας και όλοι τους...
Απόγονοι του πολιτισμού των Μάγια που έως σήμερα
διατηρούν τις παραδόσεις,
τη γλώσσα και τον πολιτισμό τους.
και των νέων πληθυσμών που έφτασαν σε αυτά τα εδάφη
πάνω από πεντακόσια χρόνια πριν.
Απαρτίζουν όλοι την ίδια χώρα:
τη Γουατεμάλα!
Είμαι περήφανος που είμαι Γουατεμαλτέκος,
γιατί γνωρίζω τον πλούτο αυτής της χώρας.
Η Γουατεμάλα έχει δάση, βουνά,
λίμνες και ποτάμια.
Μια χώρα που περιτριγυρίζεται από μια ζώνη πυρός
που αποτελείται από 37 ηφαίστεια.
Οι Μάγια δεν ανέβαιναν στα βουνά
ακριβώς επειδή τα λάτρευαν ως θεούς ή θεές.
Τους φόβιζαν γιατί γνώριζαν τη δύναμή τους.
Ένας πολιτισμός με επίπεδο ανάπτυξης που ακόμα εκπλήσσει την ανθρωπότητα.
Η Γουατεμάλα είναι ένας ζωντανός πολιτισμός,
όπου, σε μια τόσο μικρή περιοχή, μπορείς να δεις
πολλά θαύματα.
Είναι ένας φυσικός παράδεισος.
Μια χώρα που διατηρεί αρχαιολογικούς χώρους
που προσυπογράφουν την ανάπτυξη
και την ακμή του πολιτισμού των Μάγια.
Το Ελ Μιραδόρ μάς βοηθά
να κατανοήσουμε την κοινωνική, οικονομική
και πολιτική ανάπτυξη των Μάγια.
Είναι εντυπωσιακό το πώς άγγιξαν τέτοιο επίπεδο ανάπτυξης.
Κρυμμένες στη ζούγκλα συναντώνται πυραμίδες, γλυπτά
και μοναδικές αρχαιολογικές εγκαταστάσεις.
Ένα από τα χαρακτηριστικά της Γουατεμάλας
είναι η αφθονία μιας περιορισμένης σε ορισμένα μέρη του κόσμου πηγής,
το νερό.
ΦΥΣΙΚΟ ΜΝΗΜΕΙΟ ΣΕΜΟΥΚ ΤΣΑΜΠΕΪ
Το Σεμούκ Τσαμπέι
ή όπως μεταφράζεται,
"Εκεί που το ποτάμι χάνεται πίσω από τις πέτρες",
είναι μια φυσική γέφυρα ασβεστόλιθου,
με σχεδόν τριάντα μέτρα μήκος
που απλώνεται σε ένα τεράστιο τροπικό δάσος.
Το όμορφο γαλαζοπράσινο νερό του μνημείου
που ταξιδεύει από τους μικρούς καταρράκτες από πέτρες,
η απαράμιλλη ομορφιά του
και το φυσικό τοπίο που το περιβάλλει,
το κάνουν έναν από τους πιο δημοφιλείς προορισμούς της Γουατεμάλας.
Στο φυσικό μνημείο του Σεμούκ Τσαμπέι,
ο χρόνος απλά σταματά
και η Φύση καταλαμβάνει τις αισθήσεις μας.
Η Γουατεμάλα περιβάλλεται από πυκνή και πλούσια βλάστηση.
Σε αυτό το τροπικό δάσος, μπορεί κανείς να ταξιδέψει στον χρόνο
και να εισχωρήσει στην καρδιά του κόσμου των Μάγια.
ΕΘΝΙΚΟ ΠΑΡΚΟ ΤΙΚΑΛ
Το επίκεντρο του πολιτισμού των Μάγια, ενός πολιτισμού από τους πιο αναπτυγμένους
κατά την προκολομβιανή εποχή την Αμερική, βρίσκεται στη Γουατεμάλα.
Μια από τις πιο καλοδιατηρημένες πόλεις των Μάγια στη Γουατεμάλα
και ένας από τους καλύτερους αστικούς και αρχαιολογικούς χώρους
αυτού του πολιτισμού.
Σε αυτήν την πόλη υπάρχουν
πάνω από 3.000 δομές.
Περιτριγυρισμένη από απέραντα δάση,
που την κρατούσαν κρυφή για αιώνες,
υπάρχει μια πόλη
που κατά τον 3ο και 5ο αιώνα π.Χ.,
ήταν η περιοχή που κυβερνούσε πολιτικά, στρατιωτικά και οικονομικά
τον κόσμο των Μάγια.
Εδώ βρίσκεται το Εθνικό Πάρκο Τικάλ.
Μελέτες που πραγματοποιήθηκαν στην περιοχή,
αποκάλυψαν πως οι εργασίες του είναι από τον 4ο αιώνα π.Χ.
Αυτή η πόλη είχε σχέση με άλλες μεγάλες πόλεις της εποχής,
όπως το Τεοτιουακάν,
που βρίσκεται στο σημερινό Μεξικό.
Το 1979, ανακηρύχθηκε Μνημείο Παγκόσμιας Κληρονομιάς της UNESCO
για τους πολιτιστικούς και φυσικούς θησαυρούς της.
ΑΝΤΙΓΟΥΑ ΓΟΥΑΤΕΜΑΛΑ
Η ιστορία της Γουατεμάλας, καθώς και της υπόλοιπης Αμερικής,
έχει υποστεί σημαντική μεταμόρφωση.
Μετά την ισπανική κατάκτηση του 16ου αιώνα,
η πόλη που σήμερα είναι γνωστή ως Αντίγουα Γουατεμάλα.
ήταν η πρωτεύουσα της χώρας
από το 1541 έως το 1776.
Η αρχιτεκτονική και το κλίμα που συναντάμε όσο περιπλανιόμαστε στους δρόμους,
μας ταξιδεύουν στον χρόνο.
Οι ιθαγενείς και οι άποικοι από την Ευρώπη
πέρασαν από διαδικασίες που οδήγησαν στη γέννηση ενός νέου πολιτισμού,
νέα εθίμων με την ίδια αίσθηση του ανήκειν
στον τόπο όπου ζουν:
στη Γουατεμάλα.
Τα τελευταία πεντακόσια χρόνια,
ο πληθυσμός, η αρχιτεκτονική και τα έθιμά τους
βίωσαν μια διαδικασία αλλαγής
που δημιούργησαν τη Γουατεμάλα που όλοι γνωρίζουμε.
Η Αντίγουα Γουατεμάλα είναι γνωστή
και ως δημοφιλής προορισμός
για τον εορτασμό γάμων στα κομψά ιστορικά μνημεία της.
Αυτή η απίστευτη πόλη
έχει υποστεί τρεις σεισμούς που σχεδόν την αφάνισαν.
Τότε, η πολιτική,
οικονομική και θρησκευτική διοίκηση της χώρας μεταφέρθηκαν σε μια πόλη
που αποτελεί έως σήμερα την πρωτεύουσα,
την Πόλη της Γουατεμάλας.
Με την άφιξη των Ισπανών,
διαδόθηκε ο χριστιανισμός
που συνιστά έως σήμερα την επικρατέστερη θρησκεία της χώρας.
Παρόλο που η Γουατεμάλα είναι κοσμικό κράτος από το 1985,
παραμένει η θρησκεία των περισσότερων ανθρώπων.
Μια από τις σημαντικότερες γιορτές της χώρας γίνεται τη Μεγάλη Εβδομάδα.
Οι κυριότερες πόλεις
ντύνονται με μοναδικό τρόπο.
Όταν οι βασιλιάδες επισκέπτονταν την κοινωνία,
ο κόσμος έπαιρνε τους σάκους τους
και τους έστρωνε για να περνούν από πάνω βασιλιάδες και γαλαζοαίματοι
χωρίς να βρέχουν τα πόδια τους και να λερώνονται.
Όπως έγινε και με τον Ιησού Χριστό,
όταν εισήλθε στην Ιερουσαλήμ.
Ο κόσμος έστρωσε ρούχα, κλαδιά και άνθη μπροστά του,
για να περπατήσει πάνω τους.
Έτσι ξεκίνησε η παρασκευή των χαλιών εδώ στη Γουατεμάλα.
Τα χαλιά κατασκευάζονταν εν γένει από πριονίδι.
Ή άμμο, βαμμένα με διάφορα χρώματα.
Η οικογένειά μου ξεκίνησε την παρασκευή τους πριν 42 χρόνια.
Ήταν πολύ απλά γιατί δεν είχαμε εμπειρία.
Έπρεπε να μάθουμε,
να ερευνήσουμε και να ρωτήσουμε έμπειρα άτομα.
Ονομάζεται εφήμερη τέχνη,
γιατί διαρκεί μόνο για μια στιγμή.
Αφού περάσει η πομπή, τελειώνει.
Την ίδια εβδομάδα,
η Γουατεμάλα γιορτάζει τα Πάθη και την Ανάσταση του Χριστού,
όπου εκατοντάδες πιστοί συμμετέχουν στην πομπή.
Από τη δημιουργία των αρμάτων της πομπής
έως την ίδια την πομπή.
Οι πομπές αποτελούν επίδειξη της πίστης.
Λαμβάνοντας υπόψη τον μυστικισμό,
τα άρματα της πομπής δεν πρέπει να φανερώνονται
έως την ημέρα της πομπής.
Είναι ένα δώρο για τον κόσμο.
Η πομπή δεν είναι απλά ένα στιγμιαίο συμβάν.
Πρέπει να είσαι πνευματικά προετοιμασμένος.
Κατά τη διάρκεια της πομπής, υπάρχει ένα μείγμα πολιτισμού, παράδοσης,
ιστορίας και εθίμων του κόσμου και των οικογενειών τους.
Η Γουατεμάλα δεν είναι μόνο ένας πολιτισμός των Μάγια.
Η χώρα αποικιοποιήθηκε από τους Ισπανούς.
Επομένως, αυτή είναι η προέλευση
των παραδόσεων της πόλης.
Στα 2.000 μέτρα από την επιφάνεια της θάλασσας βρίσκεται η Αλμολόνγκα,
στο διαμέρισμα του Κετσαλτενάνγκο
που φιλοξενεί μακρά λιβάδια
τα οποία περιβάλλουν τεράστια βουνά.
Εδώ λαμβάνουν χώρα οι γεωργικές δραστηριότητες της χώρας.
Η Γουατεμάλα είναι γνωστή ως η γη της αφθονίας,
λόγω των κλιματικών συνθηκών της περιοχής
και τον πλούτο και τη γονιμότητα του εδάφους.
Γύρω στο 70% των τροφίμων που καταναλώνουν οι Γουατεμαλτέκοι,
προέρχεται από γεωργικές εκμεταλλεύσεις οικογενειακού χαρακτήρα,
για αυτό η παράδοση είναι καθοριστική σε τέτοιες δραστηριότητες.
Σε αυτήν την ιδιαίτερη περιοχή της χώρας
συναντάται κάτι αρκετά ενδιαφέρον.
Είναι η σοδειά τεράστιων λαχανικών
με μεγέθη που υπερβαίνουν τον παγκόσμιο μέσο όρο.
Ο καφές καλλιεργείται εδώ από το 1850
και είναι ένα από τα κύρια προϊόντα της Γουατεμάλας.
Η συγκομιδή συχνά γίνεται χειρωνακτικά.
Στο Σαντιάγο ντε Ατιτλάν,
μπορείς να δεις ένα παράδειγμα του μείγματος των παραδόσεων της χώρας.
Απόγονοι του πολιτισμού των Μάγια
εργάζονται σήμερα σε αυτήν την καλλιέργεια που εισήχθη στη χώρα
χρόνια μετά την ισπανική αποικιοκρατία.
Αρχικά...
ΠΕΔΡΟ ΙΞΑΜΠΑΛΑΝ
...συνέλλεγα μόνο τον καφέ.
Μετά κατάλαβα πόσο κερδοφόρος ήταν
και ξεκίνησα να τον καλλιεργώ.
Έτσι έθρεψα την οικογένειά μου και έστειλα τα παιδιά στο σχολείο.
Αυτό μου προσέφερε η καλλιέργεια του καφέ.
Ο καφές που καλλιεργούμε εδώ είναι πολύ καλής ποιότητας,
γιατί τα ηφαίστεια και τα βουνά της περιοχής
προσδίδουν μοναδική γεύση
στους κόκκους του καφέ.
Η σπουδαία λίμνη Ατιτλάν
περιβάλλεται από τρία ηφαίστεια γνωστά ως οι Τρεις Γίγαντες.
Τολιμάν, Σαν Πέδρο
και αυτό που δίνει το όνομά του στη λίμνη.
Χρησιμεύει ως πηγή ύδατος
για πολλά αγροτικά χωριά που συναντώνται γύρω από τη λίμνη.
Τα διάφορα αυτά χωριά γύρω από τη λίμνη διαθέτουν τα δικά τους χαρακτηριστικά,
τα οποία τα κάνουν μοναδικά.
Το Σαν Χουάν Λα Λαγκούνα είναι ένα από αυτά τα όμορφα χωριά
γνωστό για τη ζωγραφική, τα καλλιτεχνήματα και την ταπητουργία του.
Υπάρχουν επίσης φυτείες
που καλλιεργούνται εδώ και χιλιάδες χρόνια.
Το καλαμπόκι είναι η βασική καλλιέργεια των Μάγια
Σύμφωνα με τον πολιτισμό τους,
ο άνθρωπος δημιουργήθηκε από καλαμπόκι.
Το ημερολόγιο των Μάγια επισημαίνει πότε είναι καλή η στιγμή για να φυτέψεις
και πότε όχι ή πότε είναι καλύτερα να ετοιμάσεις το έδαφος.
Έτσι, όταν φθάνουν οι πρώτες βροχές,
ανεξάρτητα από τον μήνα,
ξεκινάμε την προετοιμασία του εδάφους.
Πολλοί λένε ότι, όταν καταλήφθηκε η Γουατεμάλα,
οι Μάγια διαλύθηκαν.
Αλλά δεν είναι αλήθεια. Ο κόσμος αναμείχθηκε.
Για αυτό διατηρούμε ακόμα τα έθιμα και τις παραδόσεις που έχουμε.
Υπάρχουν τέσσερα χρώματα.
Συνδέεται επίσης με...
το ημερολόγιο των Μάγια. Καθοδηγούμαστε επίσης από τα τέσσερα σημεία του ορίζοντα.
Στον πολιτισμό των ιθαγενών,
το καλαμπόκι καταναλώνεται τρεις φορές τη μέρα:
το πρωί, το μεσημέρι και για δείπνο.
Η Γουατεμάλα καλύπτεται ευρέως
από ένα πυκνό δάσος που προστατεύεται και ανακτάται τα τελευταία χρόνια.
Ισχυροί ποταμοί
ρέουν στα πράσινα τροπικά δάση της Γουατεμάλας.
Χιλιάδες είδη χλωρίδας και πανίδας,
μεταξύ των οποίων οι ορχιδέες.
Στη ζούγκλα της, μπορεί κανείς να βρει ιγκουάνα
που καμουφλάρονται μέσα στη βλάστηση ενώ τρώνε.
Ερπετά που αναρριχώνται σε δέντρα να βρουν τη λεία τους.
Ή κροταλίες
που φέρουν το όνομα του ήχου που παράγεται από την άκρη της ουράς τους.
Στο δάσος συναντάται επίσης η σαύρα Χίλα.
Ένα είδος δηλητηριώδους σαύρας που, στην Κεντρική Αμερική,
συναντάται μόνο στη Γουατεμάλα.
Τα δάση της Γουατεμάλας φιλοξενούν κι άλλα είδη, πέρα από σαύρες κι φίδια.
Εκατοντάδες πτηνά
ή μαϊμούδες που περιπλανιούνται στο δάσος πάνω σε εκατομμύρια δέντρα.
ΠΟΛΗ ΤΗΣ ΓΟΥΑΤΕΜΑΛΑΣ
Η πρωτεύουσα, η πόλη της Γουατεμάλας,
συνενώνει το σύγχρονο με το αποικιακό
και αποτελεί σπίτι για πάνω από τεσσεράμισι εκατομμύρια ανθρώπων
που ζουν στην πόλη από όπου κυβερνάται η χώρα.
Σε αυτά τα βουνά,
ιδίως στην οροσειρά Σιέρα ντε λας Μίνας,
υπάρχουν ακόμα ορυχεία νεφρίτη.
Ο νεφρίτης ήταν ο πιο πολύτιμος λίθος για τους Μάγια.
Περισσότερο κι από τον χρυσό.
Σε ακραία τραχύτητα διασφάλιζε σχεδόν παντοτινή ανθεκτικότητα.
Επομένως, για τους Μάγια,
ο λίθος συνδεόταν με την αιωνιότητα, την αθανασία, τη ζωή,
τη γονιμότητα και την ισχύ.
Ο νεφρίτης ήταν ένα από τα βασικά στοιχεία όλων των αξεσουάρ
που φορούσαν οι Μάγια πρόγονοί μας.
Όλοι οι τάφοι που ανακαλύφθηκαν,
αν όχι όλοι, η πλειοψηφία τους,
έχουν κατά βάση λείψανα, κουφάρια
που φέρουν εντυπωσιακά κολιέ από νεφρίτη.
Ο νεφρίτης ήταν αρκετά πολύτιμος για αυτούς.
Μερικοί ειδικεύονται στην ανάγνωση της επιφάνειας των λίθων.
Έχουν αρκετά εκπαιδευμένο και έμπειρο μάτι
για να αναγνωρίζουν τι είδος νεφρίτη
περιέχεται σε έναν μεγαλύτερο λίθο.
Σήμερα, οι καλλιτέχνες που καταφέραμε να βρούμε είναι αρκετοί.
Έχουν διαφορετικά επίπεδα δημιουργικότητας και καινοτομίας.
ΑΡΧΑΙΟΛΟΓΙΚΟ ΠΑΡΚΟ ΚΙΡΙΓΟΥΑ
Το αρχαιολογικό πάρκο και τα ερείπια του Κιριγουά
είναι μια περιοχή που καταλάμβανε ο αρχαίος πολιτισμός των Μάγια.
Έχει σχεδόν τρία τετραγωνικά χιλιόμετρα έκταση
και ανακηρύχθηκε μνημείο πολιτιστικής κληρονομιάς της UNESCO.
Η ακμή αυτής της πόλης ήλθε μερικούς αιώνες μ. Χ.
και η πόλη αναγνωρίζεται κυρίως από τα μνημειώδη γλυπτά του,
γνωστά ως στέλα.
Μερικά από αυτά δύνανται να ξεπερνούν τα δέκα μέτρα ύψους.
Σημαντικοί χώροι που δημιουργήθηκαν από τους Μάγια
συναντώνται σε όλη την επικράτεια της Γουατεμάλας.
Η Τακαλί Αμπάχ
είναι μια από τις πόλεις που άνθισαν
για πάνω από είκοσι αιώνες.
Τα αρχαιολογικά ευρήματα που αποκτήθηκαν μέσω εκσκαφών
το θέτουν ως έναν από τους σημαντικότερους χώρους γλυπτών μνημείων
στην ακτή της Γουατεμάλας, από την πλευρά του Ειρηνικού Ωκεανού.
Τα χωριά των Μάγια δεν ήταν ενοποιημένες μονάδες υπό την ίδια κυβέρνηση.
Ήταν αυτοδιαχειριζόμενα χωριά
και περιστασιακά έπρεπε να μάχονται για ισχύ ή εδάφη.
Η πόλη του Ιξιμτσέ
ήταν η πρωτεύουσα του βασιλείου Κακτσικέλ
από το 1470 έως 1527,
όταν εγκαταλείφθηκε.
Αυτοί οι χώροι επέτρεψαν την κατανόηση
του σύνθετου, περίπλοκου πολιτισμού,
και ιδίως της πολιτικής οργάνωσης
του πολιτισμού των Μάγια.
Παρόλο που η πρόθεση της ισπανικής κατάκτησης
ήταν να εμφυσήσουν τον χριστιανισμό στους Μάγια χωρικούς,
αυτό δεν ήταν πάντα δυνατό.
Σε πολλές περιπτώσεις,
κατέληγε στη δημιουργία ενός μείγματος τέτοιων θρησκειών
όπου πολλές χριστιανικές ιεροτελεστίες και πεποιθήσεις
αναμειγνύονταν με αρχαίες ιεροτελεστίες των Μάγια
Αυτό το μείγμα των πεποιθήσεων
καλείται θρησκευτικός συγκερασμός από πολλούς ειδικούς.
Για αιώνες, οι πνευματικοί ηγέτες λάμβαναν σεβασμό από τον κόσμο,
ως σοφά όντα,
ικανά να ερμηνεύσουν τη Φύση ως όλο
και να θεραπεύσουν ζώντες οργανισμούς
μεταξύ άλλων.
Μια καρδιά χαίρεται, η ψυχή μου χαίρεται.
Μια νέα μέρα έρχεται, δοξασμένη από τον Δημιουργό!
ΗΦΑΙΣΤΕΙΟ ΚΑΙ ΛΙΜΝΗ ΤΣΙΚΑΜΠΑΛ
Το ηφαίστειο και η λίμνη Τσικαμπάλ είναι ένα μοναδικό μέρος.
Στον κρατήρα του μπορούμε να θαυμάσουμε μια όμορφη σμαραγδένια-πράσινη λίμνη
που περιβάλλεται από δάσος.
Σύμφωνα με τον τοπικό πολιτισμό,
το ηφαίστειο και η λίμνη προστατεύονται από το Ναχουάλες,
πνευματικά όντα που προσέχουν τους ανθρώπους από τη γέννησή τους.
Είναι ένα ιερό μέρος για μερικούς πολιτισμούς που ως σήμερα
χρησιμοποιείται για ιεροτελεστίες.
Για αυτό, η είσοδος στο νερό απαγορεύεται
Ο μύθος λέει πως η λίμνη βρισκόταν σε άλλο μέρος,
όμως επειδή έμεινε απροστάτευτη,
έτρεξε και κρύφτηκε στον κρατήρα του ηφαιστείου.
Σχεδόν κάθε μέρα, το μεσημέρι, βλέπεις ένα περίεργο φαινόμενο:
ο κρατήρας καλύπτεται από πυκνή ομίχλη,
που υποχωρεί ενώ αγγίζει την επιφάνεια του νερού, αφήνοντας τον κρατήρα.
Ένα βασικό προϊόν για την οικονομία της χώρας είναι το κακάο.
Η σημασία του χρονολογείται εκατομμύρια χρόνια πριν.
Ο πολιτισμός των Μάγια το χρησιμοποιούσε για να παρασκευάζει φαγητό και ποτά.
Χρησιμοποιούταν επίσης ως νόμισμα σε ορισμένες περιπτώσεις.
Ωστόσο, αυτό που κάνει το κακάο σημαντικό
είναι πως είναι η πραγματική βάση για τη σοκολάτα.
ΔΙΑΜΕΡΙΣΜΑ ΙΣΑΜΠΑΛ
Η λίμνη Ισαμπέλ βρίσκεται ανατολικά της Γουατεμάλας.
Και σε ένα από τα στόμιά της
βρίσκεται το κάστρο Σαν Φελίπε ντε Λάρα.
Ένα μεγαλοπρεπές φρούριο από την αποικιοκρατική εποχή
που λειτουργούσε ως τελωνείο, στρατιωτική βάση,
καθώς ακόμα και φυλακή κατά την αποικιοκρατική εποχή.
Ήταν εξοπλισμένο με δεκαεννιά κανόνια
και πολλές αποθήκες όπου φυλάσσονταν τα προϊόντα
που εμπορεύονταν μεταξύ Ισπανίας και Γουατεμάλας.
Το εθνικό πάρκο του Ρίο Ντούλσε
είναι προστατευόμενη ζώνη του ποταμιού που ενώνεται με τη λίμνη Ισαμπάλ.
Αυτό το ποτάμι είναι ζωτικής σημασίας για τη Γουατεμάλα,
αφού συνδέεται με την Καραϊβική Θάλασσα.
Εργάζομαι ως φύλακας πάρκου στο Εθνικό Συμβούλιο Προστατευόμενων Ζωνών.
Η δουλειά μου είναι να διατηρώ τους φυσικούς πόρους.
Το Εθνικό Πάρκο του Ρίο Ντούλσε έχει έκταση 30.000 στρέματα,
εξίσου μοιρασμένα μεταξύ νερού και γης.
Σε βάρδιες
περιπολούμε τις εκτάσεις τη μία μέρα και την άλλλη τα ύδατα.
Κατά μήκος δεκαέξι χιλιομέτρων,
το ποτάμι γίνεται πιο στενό, λίγο λίγο,
και η διαδρομή γίνεται πραγματική περιπέτεια.
Τοίχοι από ασβεστόλιθο πενήντα μέτρων
αναπτύσσονται στις όχθες του ποταμού,
σχηματίζοντας ένα πληθωρικό φράγμα.
Πρέπει να γνωρίζουμε τις πράξεις μας και να αλλάξουμε συμπεριφορά προς το νερό,
από το οποίο εξαρτόμαστε.
Κύριες πόλεις και μικρά χωριά της Γουατεμάλας
σε αρμονία με τη φύση της χώρας,
συνδέονται μεταξύ τους μέσω ενός συνόλου διαδρομών και περασμάτων
που μας μεταφέρουν σε νέες ανακαλύψεις.
Στο Τσιτσικαστενάγκο, ο πληθυσμός είναι κυρίως Κισέ,
μια εθνική ομάδα που μιλάει τη γλώσσα των Μάγια.
Κάτι το περίεργο στο κοιμητήριό του,
ίσως ένα από τα πιο πολύχρωμα κοιμητήρια στη Γη.
ΣΑΝΤΟ ΤΟΜΑΣ ΤΣΙΤΣΙΚΑΣΤΕΝΑΝΓΚΟ
Το Τσιτσιστενάνγκο είναι γνωστό και για την υπάιθρια αγορά του,
όπου μπορείς να βρεις κάθε είδος φρούτου και θαλασσινών.
Είναι γνωστό για τη γαστρονομική παράδοσή του.
το πρόχειρο φαγητό που παρασκευάζεται με συνταγές που αναμειγνύουν
τον αρχαίο πολιτισμό των Μάγια
με παραδόσεις από διάφορες περιοχές.
Η κουζίνα της Γουατεμάλας
είναι ακριβώς η ανάμειξη δύο εξαίρετων πολιτισμών.
Από τη μία, η επιρροή και η παράδοση
που κληρονομήθηκαν από τις ποικίλες εθνότητες των Μάγια
και από την άλλη, η επιρροή της ισπανικής κουζίνας
που έφτασε σε αυτά τα μέρη τον 16ο αιώνα.
Το φρούτο της γης της Γουατεμάλας
είναι επίσης αυτό που συμβολίζει τη βάση της γαστρονομίας της χώρας.
Όπως στο "πεπιάν",
ένα παραδοσιακό τοπικό πιάτο.
Θα αράξουμε εδώ
Και θα ψάξουμε για κόσμο Γκαρινάγου σαν εμάς
ΚΑΛΩΣ ΗΡΘΑΤΕ ΕΣΤΙΑΤΟΡΙΟ ΟΙ ΤΡΕΙΣ ΓΚΑΡΙΦΟΥΝΑΣ
Παρόλο που η κυρίαρχη γαστρονομική κουλτούρα της Γουατεμάλας
προέρχεται από την ανάμειξη των πολιτισμών των Μάγιας και των Ισπανών,
άλλοι πληθυσμοί έφεραν ή έπρεπε να αναπτύσσουν
άλλα πιάτα που σήμερα
θεωρούνται τυπικά.
Το "ταπάδο" για παράδειγμα
ήταν ένα πιάτο που έκαναν οι Αφρικανοί μετανάστες.
Αναβιώνουμε τον πολιτισμό
του πολιτισμού των Γκαριφούνας μέσω της γαστρονομίας.
Στο Λίβινγκστον,
το "ταπάδο" είναι το πιο παραδοσιακό και τυπικό πιάτο της πόλης έως σήμερα.
Η Γουατεμάλα είναι μια χώρα της Κεντρικής Αμερικής
με πρόσβαση στην Καραϊβική θάλασσα ανατολικά
και τον Ειρηνικό ωκεανό στα δυτικά.
Το έδαφός της είναι πλούσιο σε αποθέματα φρέσκου νερού,
στα ποτάμια, τις λίμνες και τις λιμνούλες.
Εκεί που κάνουν πολλά αθλήματα
όπως το αθλητικό ψάρεμα,
όπου η Γουατεμάλα είναι αναφορά μεταξύ των χωρών της Κ. Αμερικής.
Υπάρχουν, επίσης τα ύδατα του ωκεανού
που σχηματίζουν μερικές παραδεισένιες παραλίες
κατά μήκος της τροπικής ακτής.
ΕΛ ΠΑΡΕΔΟΝ
Το ρούμι είναι από τα παραδοσιακά ποτά της Κεντρικής Αμερικής.
Οι κλιματικές συνθήκες
είναι ιδανικές για την παραγωγή ζαχαροκάλαμου
από το οποίο αφαιρείται το σιρόπι για την παρασκευή του ρουμιού.
Το ρούμι της Γουατεμάλας είναι ένα από τα καλύτερα παγκοσμίως
και είναι πλήρως εδραιωμένο στον πολιτισμό της χώρας
και τη γαστρονομική της κουλτούρα.
Χρησιμοποιούμε ζαχαροκάλαμα που συλλέγονται
εκατόν πενήντα μέτρα πάνω από την επιφάνεια της θάλασσας.
Λόγω των χαρακτηριστικών του εδάφους,
το ζαχαροκάλαμό μας έχει ιδανικά επίπεδα ζάχαρης για την παρασκευή ρουμιού.
Έπειτα, διαθέτουμε τη δική μας διαδικασία ωρίμανσης.
Το ρούμι αποτελεί σύμβολο για τη Γουατεμάλα.
Για πολλά χρόνια, τα αλκοολούχα ποτά
αποτελούσαν μέρος της γαστρονομίας της χώρας μας.
ΚΟΜΠΑΝ
Σε αυτήν την τοπογραφία με μικρούς κυματισμούς και μεγάλα βουνά,
τα χωριά και οι πόλεις που εποικήθηκαν
διατηρούν διαφορετικές ιστορίες
για την προέλευση και την ακμή τους.
Το Κομπάν είναι μια μικρή πόλη που βρίσκεται σε αυτή την περιοχή
όπου εγκαταστάθηκαν αρκετές οικογένειες Γερμανών
στα τέλη του 19ου αιώνα,
σε μια περίοδο όταν η κυβέρνηση προσέφερε κίνητρα
ως μέσο εποικισμού αυτού του μέρους της χώρας.
Ο αρχαίος κόσμος, πριν από την ισπανική κατάκτηση,
οι νέες πόλεις που αναδείχθηκαν μετά από αυτήν τη νέα εποχή,
χωριά και μικρές πόλεις που σήμερα αντιπροσωπεύουν αυτό το μείγμα,
αποτελούν σπίτι για περίπου δεκαπέντε εκατομμύρια Γουατεματέλκους.
Το Κετσαλτενάνγκο είναι μια όμορφη πόλη γνωστή για το ακαδημαϊκό της επίπεδο.
Είναι μια από τις πόλεις με τα περισσότερα εκπαιδευτικά κέντρα
για σπουδαστές από τα γειτονικά χωριά.
Είναι σπίτι για 920.000 άτομα
και οι πόλεις επιδεικνύουν αρχαία αρχιτεκτονική, εκκλησίες,
καθεδρικούς και βασιλικές.
ΗΦΑΙΣΤΕΙΟ ΑΚΑΤΕΝΑΝΓΚΟ
Ο θείος μου είναι ένας από τους πρώτους
που ολοκλήρωσαν την αποστολή στο Ακονκάγουα, πρώτος στην Κ. Αμερική,
το 1965.
Χρόνια μετά την αναρρίχηση,
η κυβέρνηση της Γουατεμάλας οργάνωσε μια αποστολή
το 1977.
Μεγάλωσε σε αυτό το περιβάλλον.
Όταν σκαρφάλωσα στο πρώτο μικρό ηφαίστειο,
το πρώτο βουνό,
με μετέφεραν σε ένα σακίδιο.
Ήμουν πέντε χρονών. Ήταν ο λόφος Σέρο ντε Όρο.
Όταν έγινα δεκαπέντε χρονών
γνώριζα ήδη πού...
ήθελα να εστιάσω την ενέργειά μου όταν θα μεγάλωνα.
Αυτό που μου αρέσει περισσότερο στη φύση είναι η ησυχία.
Όσο πιο ήσυχα, τόσο το καλύτερο.
Έχουμε συνηθίσει
σε έναν γρήγορο ρυθμό ζωής,
μια πολυτάραχη και ακούραστη ζωή.
Στα βουνά, από την άλλη, καταφέρνουμε να ηρεμούμε
και να αποσυνδεόμαστε από οτιδήποτε άλλο.
Οι Μάγια δεν σκαρφάλωναν στα βουνά επειδή τα λάτρευαν ως θεούς.
Τα φοβόντουσαν επειδή γνώριζαν πόσο δυνατοί ήταν οι θεοί.
Η Γουατεμάλα βρίσκεται στην αποκαλούμενη ζώνη πυρός
που εγκολπώνεται όλες τις χώρες που συνορεύουν με τον Ειρηνικό Ωκεανό.
Με 37 ηφαίστεια, είναι η χώρα με τα περισσότερα ηφαίστεια στον κόσμο.
Μερικά από τα ηφαίστεια είναι ενεργά
και συχνά αποβάλλουν τεράστια σύννεφα καπνού,
στάχτη και λάβα.
Όλη αυτή η περιοχή είναι ακριβώς
εκεί όπου βρίσκονται οι πιο σεισμογενείς ζώνες στον κόσμο.
Το διαμέρισμα Πετέν είναι το μεγαλύτερο στη Γουατεμάλα.
Το μεγαλύτερο μέρος του εδάφους καλύπτεται από δάσος και νερό.
Το Φλόρες είναι η πρωτεύουσα του διαμερίσματος.
Αυτό το νησί, το οποίο κατέκτησαν οι Ισπανοί,
εγκαταλείφθηκε και ανοικοδομήθηκε.
ΝΗΣΟΣ ΦΛΟΡΕΣ
Από εδώ, μπορεί κανείς να μπει σε ένα δάσος
που κρύβει όμορφα τοπία
και τους πιο καλοδιατηρημένους θησαυρούς
του κόσμου των Μάγια.
Κάποιοι από αυτούς είναι ακόμα ανεξερεύνητοι.
Αυτό ο μεγαλειώδης καταρράκτης, γνωστός ως Σάλτο ντε Τσιλασκό,
βρίσκεται στην Μπάχα Βεραπάς
και είναι ο υψηλότερος καταρράκτης στην Κεντρική Αμερική.
Είναι 130 μέτρα ψηλός.
Κανένα άλλο πτηνό δεν συγκρίνεται με το εθνικό πτηνό της Γουατεμάλας
που ζει σε τροπικά δάση.
Αυτό το είδος είναι δυσεύρετο.
Έχει όμορφα χρώματα
και μια ουρά μεγέθους έως 65 εκατοστών.
Το κετσάλ αποτελεί σύμβολο εθνικής υπερηφάνειας
και περιλαμβάνεται στη σημαία,
το έμβλημα και το νόμισμα της χώρας.
Στα δάση της Γουατεμάλας ζει επίσης
το μεγαλύτερο αιλουροειδές της Αμερικής.
Επιπλέον, ο ιαγουάρος είναι τρίτο μεγαλύτερο αιλουροειδές του κόσμου,
μικρότερο από το λιοντάρι και την τίγρη.
Οι Μάγια θεωρούσαν τον ιαγουάρο σύμβολο δύναμης.
Για αυτό, όσοι φορούσαν ενδύματα από ιαγουάρο
ήταν σημαντικά και ισχυρά πρόσωπα στην κοινωνία.
Ο ιαγουάρος συναντάται σε σχεδόν κάθε γλυπτό και σχέδιο των Μάγια.
Στα βόρεια του Πετέν, υπάρχει μια πόλη
που ήταν πρωτεύουσα ενός εκτεταμένου εδάφους
αυτού του διαμερίσματος της Γουατεμάλας.
Η πόλης της Γιαξά.
Ένα κέντρο αρκετά στενές σχέσεις με τη Μπελίζ
και τον νότο του Μεξικό.
Αυτή η πόλη θεωρείται επί του παρόντος
το πιο καλοδιατηρημένο μυστικό του κόσμου των Μάγια.
Είναι ίσως ένας από τους πιο όμορφους και εντυπωσιακούς τόπους έως σήμερα.
Περπατώντας πάνω από δύο ημέρες
μέσα στο δάσος,
μπορεί κανείς να φτάσει στην πιο εντυπωσιακή
και εκπληκτική πόλη των Μάγια
που έχει βρεθεί έως σήμερα.
ΕΛ ΜΙΡΑΔΟΡ
Αυτή η πόλη χτίστηκε το 800 π.Χ.
και διατηρήθηκε κρυμμένη στο δάσος έως λίγα χρόνια πριν.
Οι πρώτες αποστολές πραγματοποιήθηκαν γύρο στο 1930.
Η πυραμίδα Λα Ντάντα χτίστηκε
σε μεγάλη πλατφόρμα με 600 μ. μήκος και 300 πλάτος,
όπου τρεις άλλες πλατφόρμες και ένας ναός βρίσκονται
στο ανώτερο τμήμα.
Σε αυτήν την πόλη υπάρχει επίσης η δεύτερη μεγαλύτερη πυραμίδα της Αμερικής.
Και η πυραμίδα Λα Ντάντα
θεωρείται η μεγαλύτερη δομή που έχτισαν ποτέ οι Μάγιας.
Η κοινωνική, οικονομική και πολιτική ανάπτυξη των Μάγια.
Το Ελ Μιραδόρ φαίνεται να γεννά μια τέτοια κοινωνική περιπλοκότητα.
Γεννά οικονομική ανάπτυξη σε μεγάλη κλίμακα.
Η πρόσβαση σε αυτόν τον οικισμό δεν είναι ακόμα απλή.
Ένα σημαντικό μέρος των δομών του
απλώνεται κάτω από ιζήματα και βλάστηση
που έχουν καλύψει την περιοχή τους τελευταίους αιώνες.
Υπάρχουν διάφοροι τρόποι να φτάσεις στην καρδιά της χώρας.
Μπορούμε να διασχίσουμε υπέροχα μονοπάτια...
Γαλήνης...
Φύσης...
Τοπία που μας ταξιδεύουν στην πιο αγνή κατάσταση του ανθρώπινου όντος.
Υπάρχουν διάφοροι τρόποι να αγγίξεις την καρδιά της Γουατεμάλας.
Μέσω της ζεστασιάς των ανθρώπων της.
Μέσω του πολιτισμού της.
Και των παραδόσεων.
Και της υπέροχης φύσης της.
Η αναβίωση τη μνήμης
και της κληρονομιάς του παρελθόντος έως σήμερα
δεν εκπλήσσει μόνο, αλλά μας διδάσκει.
Αυτά τα μέρη κατοικήθηκαν
από έναν από τους πιο ανεπτυγμένους πολιτισμούς στη Γη.
Ένας πολιτισμός που έζησε εδώ
και συνιστά τη βάση όπου ανθίζει ένας ολόκληρος πληθυσμός.
Σε κάθε έναν και σε όλους είναι ζωντανή...
η καρδιά του κόσμου των Μάγια.
Υποτιτλισμός: Μάχη Μαυρίκη